OPGRADERING VAN GELOFTELAND
Gelofteland is in die proses van opgradering en daar het 'n paar artikels weggeval wat ons binnekort weer sal terugplaas. Daar is ook 'n paar klein dingetjies wat probleme lewer maar dit sal binnekort reggestel word. ‘La Bohème’ 1ste opera ooit by Innibos | Netwerk24
Deur Elretha Britz 24 April 2019 15:01
Magdalene Minnaar is die dryfgees agter die projek, ’n operasanger met ’n sterk entrepreneuriese streep en vir dié opera, die gewilde La Bohème van Puccini, ook die regisseur.
Celeste Morales van New York sal die rol van Mimì vertolk en Glenn Seven Allen van haar minnaar, Rodolfo.
Suid-Afrikaanse sangers vul die res van die rolverdeling – Annemarie Steenkamp (Musetta), Solly Motaung (Marcello), Conroy Scott (Colline), Corniël Calitz (Schaunard) en Daniël Verster (Alcindoro). Nog goeie nuus is dat ’n plaaslike koor, die Sempre Vino van Mbombela, ook ingespan word.
Celeste Moralesvertolk Mimì in La Bohème.
’n Klavier staan in vir die orkes, met José Dias wat die rol van pianis en as musiekregisseur vervul.
Die verhaal van La Bohème is ná langer as ’n eeu steeds ’n treffer. Dit handel oor ’n groep boheemse kunstenaars met groot drome en bitter min besittings plus die onstuimige liefdesverhaal van die digter Rodolfo en die naaldwerkster Mimì.
Minnaar sê dit is nie net die teks wat die opera so ’n lang rakleeftyd gee nie, dit is ook die komponis Giacomo Puccini se “meesterlike kennis van menslike emosies wat hy in onvergeetlike melodieë en passievolle musikale lyne” weergee.
Allen is benewens ’n operasanger wat oor die VSA heen optree, ’n akteur wat gereeld op Broadway en off-Broadway gesien word. Daarby is hy deesdae ’n dosent in toneelkuns aan die bekende Yale-dramaskool.
Magdalene Minnaar is die regisseur.
* 29 Junie om 18:00, 30 Junie om 12:00 in die Mbombela-stadsteater. Die kaartjies kos R142.